ga en ga ga ga de en es en vep cs en en ga ga ga ga ga ga ga ga ga ga ga ga ga ga ga en ast ga ga ga ga ga ga ga ga ga ga en ga ga ga ga ga ga ga ga ga ga ga ga ga es ga ga ga ga ga ga fr en en en ga ga ga ga en en ga ga ga ga ga ga ga ga ga ga ga sk vep ga ga ga es es ga en ga en ga en ga ga ga
REFIT– Dlí an Aontais Eorpaigh a dhéanamh níos simplí agus níos neamhchostasaí | An Coimisiún Eorpach
An Coimisiún agus a thosaíochtaí
Home - An Coimisiún Eorpach
Dlíthe atá ann cheana a mheas agus a fheabhsú
An t-ualach riaracháin a laghdú agus an dlí a shimpliú
REFIT– Dlí an Aontais Eorpaigh a dhéanamh níos simplí agus níos neamhchostasaí
Le REFIT, clár an Choimisiúin um Oiriúnacht agus Feidhmíocht Rialála, féachtar chuige go mbaintear amach torthaí reachtaíocht an Aontais do shaoránaigh agus do ghnólachtaí ar dhóigh atá éifeachtach, éifeachtúil agus chomh neamhchostasach agus is féidir. Is é is aidhm do REFIT dlíthe an Aontais a dhéanamh chomh simplí agus is féidir, deireadh a chur le hualaí nach bhfuil call leo agus reachtaíocht atá ann cheana a leasú gan díobháil a dhéanamh do na cuspóirí beartais atáthar ag iarraidh a bhaint amach.
Cuid de Chlár Oibre an Choimisiúin maidir le Rialáil Níos Fearr é REFIT. Is é is aidhm do REFIT deimhin a dhéanamh de go mbíonn ar dhlíthe an Aontais an toradh a bhí ceaptha a bheith orthu – do shaoránaigh, do ghnólachtaí agus don tsochaí – agus san am céanna maorlathas agus costais a laghdú. Ina theannta sin tá sé ceaptha dlíthe an Aontais a shimpliú agus a dhéanamh níos sothuigthe.
Tugtar aird ar leith faoi REFIT ar ghnólachtaí beaga arae ar uairibh imríonn rialacha an Aontais tionchar díréireach ar ghnólachtaí den saghas sin. Gnólachtaí beaga agus meánmhéide iad 99% de ghnólachtaí uile an Aontais.
Rialáil níos fearr: cén fáth agus cén chaoi
A ndéanann an tAontas ar son fiontair bheaga agus mheánmhéide
An chaoi a n-oibríonn REFIT
Ceaptar beartais REFIT mar chuid den ullmhúchán a dhéantar ar chláir oibre an Choimisiúin, cláir a mbíonn i ngach ceann acu tograí nua agus athbhreithniú cáilíochta ar reachtaíocht an Aontais.
Ullmhaítear measúnuithe tionchair chun meastóireacht a dhéanamh ar na sochair agus ar an tsábháil costais a d'fhéadfadh a bheith ag gach togra nua, scrúdaítear an tionchair a bhí ag dlíthe an Aontais a tugadh isteach cheana agus bailítear tuairimí geallsealbhóirí trí chomhairliúcháin.
Chun an toradh is fearr is féidir a bhaint amach, bíonn ról ag leibhéil éagsúla rialtais: oibríonn an Coimisiún le Parlaimint na hEorpa, le Comhairle an Aontais Eorpaigh, leis na Ballstáit agus le geallsealbhóirí eile.
A bhuí le REFIT, bíonn caoi ag údaráis na mBallstát, ag saoránaigh agus ag geallsealbhóirí eile bheith páirteach i bhfeabhsú reachtaíocht an Aontais. Is féidir leo moltaí a dhéanamh faoin dóigh le laghdú a dhéanamh ar an ualach rialála agus riaracháin a thagann as dlíthe an Aontais, moltaí a ndéanann grúpaí ardán REFIT agus an Coimisiún anailís orthu ina dhiaidh sin.
Déanann scórchlár REFIT rianú ar an dul chun cinn atá déanta ag gach tionscnamh ar leith agus ar na hathruithe a rinne an Pharlaimint agus an Chomhairle air le linn an phróisis reachtaigh.
An chaoi a simplítear dlíthe
Gach bliain, mar chuid de REFITseolann an Coimisiún sraith de thionscnaimh simpliúcháin, tionscnaimh a cheaptar i bhfianaise tuairimí daoine aonair, gnólachtaí, eagraíochtaí neamhrialtasacha, údaráis náisiúnta agus geallsealbhóirí eile. Tá cineálacha éagsúla simpliúcháin ann.
Ag seo na dóigheanna a ndéantar athrú ar dhlí:
códú: gach leasú a rinneadh ar dhlí i gcaitheamh na mblianta a chuimsiú in aon ghníomh nua amháin, chun méid agus castacht na reachtaíochta a laghdú
athmhúnlú: tá athmhúnlú cosúil le códú, ach amháin go ndéantar leasú ar an dlí san am céanna a ionchorpraítear na leasuithe a rinneadh roimhe sin, chun aon téacs comhdhlúite amháin a dhéanamh de
aisghairm: dlíthe nach bhfuil gá leo agus nach bhfuil ábhartha a bhaint
clásail athbhreithnithe/éagtha: déantar athbhreithniú ar dhlíthe nó baintear iad tar éis tréimhse áirithe
athbhreithniú: leasaítear dlíthe chun iad tabhairt bord ar bhord leis an aimsir
cuirtear rialacháin in ionad treoracha sa chaoi is gurb ionann na rialacha a bhfuil saoránaigh uile an Aontais faoina réir agus nach féidir le rialtais na mBallstát ceanglais bhreise a thabhairt isteach
tarraingítear siar dlíthe atá á n-ullmhú má thagann siad chun a bheith as feidhm i ngeall ar dhul chun cinn san eolaíocht nó sa teicneolaíocht nó má thugtar cuspóirí beartais nua isteach nach bhfuil na dlíthe sin ag luí leo
cuirtear dlíthe ceangailteacha in ionad nithe eile nach bhfuil ceangailteach, e.g. comhaontuithe deonacha (féinrialáil, comhrialáil).
Do thuairim a thabhairt
Ba mhaith leis an gCoimisiún do thuairimí a fháil ar dlíthe agus ar thionscnaimh an Aontais. Is féidir do thuairim a thabhairt tríd an bhfoirm ar líne Lighten the Load (Laghdaítear an tUalach). Cad iad na nithe atá bearránach nó atá ina n-ualach ort? Cad iad na nithe nach mór feabhas a chur orthu?
Tabharfaimid freagra ort go díreach, nó cuirfimid do ráiteas ar aghaidh chuig lucht ardán REFIT le go ndéanfaidh siad siúd é a mhachnamh air.
Príomhnithe atá bainte amach
Bhí 119 beart a bhaineann le REFIT i gcláir oibre an Choimisiúin do 2015 agus 2016.
Sainaithníodh 93 togra atá ag dul trí phróiseas reachtach an Aontais is ceart a tharraingt siar. Tarraingíodh siar 90 díobh sin cheana.
I gclár oibre an Choimisiúin do 2017 tá 34 togra reachtach nua a bhaineann le REFIT, tá 19 dtogra atá sé beartaithe a tharraingt siar agus tá 16 thogra atá sé beartaithe a aisghairm.
tuairisciú airgeadais simplithe do 5 mhilliún micreachuideachta (an tsábháil bhliantiúil mheasta dá bharr: €6.3 billiún)
laghdú oiread le 95% déanta ar na táillí clárúcháin a íocann fiontair bheaga agus mheánmhéide faoin reachtaíocht maidir le ceimiceáin REACH
laghdú oiread le 20% déanta ar chostais soláthair de bharr rialacha nua maidir le soláthar leictreonach
tacagraif nua digiteacha do thiománaithe leoraí a mhéadaíonn sábháilteacht agus a laghdaíonn maorlathas (an tsábháil bhliantúil mheasta dá bharr: €400 milliún)
tús curtha le seiceáil oiriúnachta ar dhlíthe eile maidir le ceimiceáin nach iad REACH; déanfar meastóireacht ar REACH i bhfianaise chuspóirí REFIT
bearta atá ceaptha an cháin bhreisluacha a shimpliú, do d'fhiontair bheaga agus mhéanmhéide go háirithe.
2002 – Ba chéad chéim é an clár 'Rialáil Níos Fearr' ionsar reachtaíocht an Aontais a shimpliú agus a fheabhsú. Tugadh isteach leis an gclár an oibleagáid measúnuithe tionchair a dhéanamh agus comhairliúcháin a dhéanamh le geallsealbhóirí i leith gach togra ón gCoimisiún.
2005 – Chuimsigh an Clár Rollach maidir le Simpliú 164 bheart le linn na tréimhse 2005–2009 agus ionchorpraíodh é sa chlár oibre bliantúil.
2007 – Sheol an Coimisiún clár gníomhaíochta chun ualach riaracháin reachtaíocht an Aontais a laghdú. Bunaíodh grúpa ardleibhéil chun comhairle a thabhairt faoi chur chun feidhme an chláir. Ar na moltaí a rinne an grúpa bhí sonrascú leictreonach a dhéanamh níos éasca agus díolúine a thabhairt do mhicrifhiontair ó rialacha cuntasaíochta an Aontais.
2012 – faoi dheireadh an chláir bhí an sprioc a bhí ag an gCoimisiún laghdú 25% a dhéanamh ar an ualach riaracháin a bhí ar ghnólachtaí de dheasca reachtaíocht an Aontais, bhí sin bainte amach (an tsábháil bhliantúil mheasta: €400 milliún).
2015 – D'fhoilsigh an Coimisiún staidéar ('ABRplus') ina ndearnadh anailís ar an gcaoi ar cuireadh i bhfeidhm sna Ballstáit 12 bheart a bhí sa chlár gníomhaíochta agus ar a mhéid a baineadh amach na torthaí a raibh coinne leo.
2015 – Bhunaigh an Coimisiún ardán REFIT.
Achoimre ar scórchlár REFIT (2016)
Teachtaireacht ón gCoimisiún maidir le hoiriúnacht rialála (2012)
Clár Gníomhaíochta chun ualaí riaracháin a laghdú san AE – an tuarascáil deiridh
ABRplus – an tuarascáil deiridh
Tuarascáil deiridh an ghrúpa ardleibhéil um laghdú maorlathais san Eoraip – ar baineadh amach agus réamhaisnéis
Rialáil níos fearr: cén fáth agus cén chaoi
Fadhb a thuairisciú nó aiseolas a thabhairt faoin leathanach seo
Cad a theastaíonn uait a dhéanamh?
Cad a bhí á dhéanamh agat?
Cad é an rud nár oibrigh duit?
Do shástacht a chur in iúl
Do shástacht a chur in iúl
An Coimisiún agus a thosaíochtaí
Beartais, eolas agus seirbhísí
An Coimisiún Eorpach a leanúint
Institiúidí an Aontais Eorpaigh
Eolas faoi láithreacht nua an Choimisiúin Eorpaigh ar an idirlíon